Die Bybel sê: "... as die versoeking kom, sal Hy ook die uitkoms gee, sodat julle dit kan weerstaan." (1 Kor 10:13 NV). Dalk is jy in 'n situasie waarvoor jy nie kans sien nie - 'n slegte verhouding of finansiële moeilikheid. Jy kan opgee, maar as jy opstaan en die beste doen wat jy kan, gebeur daar iets goeds in jou hart wat al die slegte dinge om jou oortref. Jesus het geweet daar lê swaarkry vir Hom voor toe Hy vir Sy dissipels gesê het hulle kan berge beveel om hulself in die see te werp as hulle net glo. Wanneer jy fokus op die berg, oorweldig vrees jou, maar as jy fokus op God, maak geloof jou lewend. As jy nooit 'n berg gehad het nie, sou jy nooit geweet het hoe sterk jou geloof is nie. Teëspoed het die manier om jou waardes en prioriteite op 'n positiewe manier te verander. Wanneer jy deel van die dolle gejaag na geld, sekuriteit en sukses is, en teëspoed breek jou spoed, begin jy sien hoe dwaas dit is om hierdie goed na te jaag. As jy slim is, sal jy nie terugkeer na jou ou lewe as dit beter begin gaan nie. Die geheim om dit reg te kry, is om veranderings te begin maak voor jou lewe weer na normaal terugkeer. Jy het 'n beperkte geleentheid om 'n verandering in jou lewe te maak; anders gaan jy terugkeer na jou normale patrone toe. Bid en vra God watter veranderinge jy moet maak ten opsigte van jou houding, verhoudings, gewoontes en lewenstyl. Hy sal vir jou die uitkoms gee.
Gee my ook asseblief die vyf verstandige meisies se wysheid om ekstra olie vir my lampie te vat, sodat ek altyd vir U skyn.